Diari Oficial de la Generalitat Valenciana


Sumari del DOGV 5397, del 28-11-2006 (2006/13414)

ORDE de 3 de novembre de 2006, de la Conselleria de Cultura, Educació i Esport per la qual s'autoritza l'ampliació de determinades especialitats del Conservatori Professional de Música de grau elemental i mitjà .San Rafael., de titularitat municipal, de l'Ajuntament de Buñol (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13021


Data del document
:   03-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Buñol
    * centre d'ensenyament
    * educació artística
    * música

ORDE de 3 de novembre de 2006, de la Conselleria de Cultura, Educació i Esport per la qual s'autoritza l'ampliació de determinades especialitats del Conservatori Professional de Música de grau elemental i mitjà .San Rafael., de titularitat municipal, de l'Ajuntament de Buñol (València). [2006/13573]  
L'expedient ha sigut iniciat pel representant de l'Ajuntament de Buñol, en sol·licitud d'autorització per a l'ampliació d'especialitats impartides pel Conservatori Professional de Música de grau elemental i mitjà .San Rafael. de titularitat municipal.  
Per Conveni de 7 d'octubre de 2004, entre la Generalitat Valenciana (Conselleria de Cultura, Educació i Esport) i l'Ajuntament de Buñol, es va reconéixer la validesa acadèmica oficial de les ensenyances de música de grau elemental i mitjà, corresponents a la nova ordenació educativa, a impartir en el centre de titularitat municipal creant el Conservatori Professional de Música .San Rafael..  
La clàusula sexta del mencionat conveni establix que les modificacions que es produïsquen en les ensenyances, instal·lacions i altres requisits mínims del conservatori seran aprovades per orde del conseller de Cultura, Educació i Esport.  
Vist l'informe favorable de la Unitat d'Inspecció Educativa.  
Vista la Llei Orgànica 8/1995, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyances artístiques i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyances artístiques.  
Fent ús de les atribucions conferides per l'article 35 de la Llei de Govern Valencià,  
ORDENE  
Primer  
Autoritzar al Conservatori Professional de Música .San Rafael. de Buñol l'ampliació de les especialitats que més avall es mencionen.  
Denominació genèrica: Conservatori Professional de Música  
Denominació específica: San Rafael  
Titular: Ajuntament de Buñol  
Domicili: Av. Blasco Ibáñez, 32  
Localitat: Buñol  
Província: València  
Codi: 98854765  
Ensenyances que s'amplien i autoritzen: Arpa  
Així mateix el centre haurà d'impartir les ensenyances complementàries que es requerixen en el Decret 151/1993, de 17 d'agost (DOGV de 02.09.1993), per a completar els estudis de l'especialitat instrumental que s'autoritza.  
Segon  
La present autorització produirà efectes des de l'inici del curs acadèmic 2006/2007.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
DISPOSICIÓ ADDICIONAL ÚNICA  
La present orde es publicarà en el Diari Oficial de la Generalitat i donarà lloc a les corresponents inscripcions en el Registre de Centres Docents de la Comunitat Valenciana.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller de Cultura, Educació i Esport, en el termini d'un mes des de l'endemà de la notificació o publicació, segons quin siga l'últim dels actes.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons quin siga l'últim dels actes.  
València, 3 de novembre de 2006  
El conseller de Cultura, Educació i Esport  
ALEJANDRO FONT DE MORA TURÓN